《赠别》
元代·胡奎

正月二月春风来，桃花李花犹未开。故人酌我一杯酒，恰似汉水蒲萄醅。

邂逅关西好孙子，磊落奇才有如此。况有能诗何水曹，尊前谈笑清风起。

扬子江头春水生，一帆东指盐官城。明朝我亦南昌去，长倚香炉望晚晴。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。